ชื่อเรื่อง รายงานการวิจัยปฏิบัติการในชั้นเรียน **เรื่อง** การพัฒนาผลสัมฤทธิ์ทางการเรียนวิชา

เคมี (เพิ่มเติม) โดยการจัดกิจกรรมการเรียนรู้ด้วย ชุดกิจกรรมสืบเสาะหาความรู้แบบวัฏจักรการเรียนรู้ 7 ขั้น เรื่องปริมาณสัมพันธ์ รายวิชาเคมี 2 ว31222 สำหรับนักเรียนชั้นมัธยมศึกษาปีที่ 4 โรงเรียนสามบ่อวิทยา อำเภอระโนด จังหวัดสงขลา

ผู้รายงาน นางศินีนาถ จันดี

สถานศึกษา โรงเรียนสามบ่อวิทยา อำเภอระโนด จังหวัดสงขลา

ปีการศึกษา 2562

**บทคัดย่อ**

การรายงานครั้งนี้มีวัตถุประสงค์เพื่อ เพื่อเปรียบเทียบผลสัมฤทธิ์ทางการเรียนวิชาเคมี เรื่องปริมาณสัมพันธ์ โดยใช้กิจกรรมการเรียนรู้แบบสืบเสาะหาความรู้ 7 ขั้น ระหว่างหลังเรียนเทียบกับเกณฑ์ ร้อยละ 60

กลุ่มตัวอย่างที่ใช้ในการศึกษาเป็นนักเรียนชั้นมัธยมศึกษาปีที่ 4 โรงเรียนสามบ่อวิทยา อำเภอระโนด จังหวัดสงขลา จำนวน 4 คน แผนการเรียนวิทย์-คณิต เครื่องมือที่ใช้ประกอบด้วย (1) ชุดกิจกรรมสืบเสาะหาความรู้แบบวัฏจักรการเรียนรู้ 7 ขั้น เรื่องพันธะเคมี จำนวน 5 ประเด็น (2) แบบทดสอบก่อนและหลังเรียนที่เรียนโดยใช้ชุดกิจกรรมสืบเสาะหาความรู้แบบวัฏจักรการเรียนรู้ 7 ขั้น (7E) เรื่องปริมาณสัมพันธ์ นำข้อมูลที่ได้มาวิเคราะห์โดยใช้ค่าทางสถิติ ค่าร้อยละ ค่าเฉลี่ยและส่วนเบี่ยงเบนมาตรฐาน

ผลการศึกษาพบว่า นักเรียนมีคะแนนเฉลี่ยร้อยละของผลสัมฤทธิ์ทางการเรียนวิชาเคมีหลังการเรียนโดยใช้ชุดกิจกรรมสืบเสาะหาความรู้แบบวัฏจักรการเรียนรู้ 7 ขั้น เรื่องปริมาณสัมพันธ์ ทำให้นักเรียนมีผลสัมฤทธิ์ทางการเรียนสูงขึ้น เท่ากับร้อยละ 70.85 ซึ่งสูงกว่าเกณฑ์ที่กำหนดคือร้อยละ 60 อย่างมีนัยสำคัญทางสถิติที่ระดับ 0.05

เ